UMI ปลื้ม! กระแสตอบรับ “Nontiles” ตอกย้ำความสำเร็จก้าวสู่ปีที่ 50
UMI ปลื้ม! กระแสตอบรับ “Nontiles” เจาะกลุ่มห้างสรรพสินค้า อาคารสำนักงาน และโครงการพรีเมียม ตอกย้ำความสำเร็จก้าวสู่ปีที่ 50
7 ก.พ. 2565

บริษัท สหโมเสคอุตสาหกรรม จำกัด (มหาชน) หรือ UMI ผู้ผลิตและจัดจำหน่ายกระเบื้องชั้นนำของประเทศไทย ภายใต้แบรนด์ดูราเกรสและเซอเกรส ภายหลังออกมาบุกตลาดวัสดุทดแทนกระเบื้อง (Nontiles) ในช่วงที่ผ่านมา ได้กระแสตอบรับล้นหลาม โดยโครงการขนาดใหญ่ต้องการสินค้ากลุ่มทดแทนกระเบื้อง ทั้งสินค้าปูพื้นและบุผนังจากดูราเกรสมาใช้ในอาคารขนาดใหญ่ อาทิ ห้างสรรพสินค้า และอาคารสำนักงานต่างๆ
ขณะเดียวกันพร้อมเร่งทำการตลาดอย่างต่อเนื่อง เพราะนอกจากสินค้ากลุ่มวัสดุทดแทนกระเบื้อง (Nontiles) จากดูราเกรสได้รับความสนใจเป็นอย่างมากแล้ว สินค้ายังเริ่มขยายตัวเข้าถึงโครงการบ้านระดับพรีเมียมราคากว่า 20 ล้านบาทในหลายโครงการ ตอกย้ำความสำเร็จก้าวสู่ปีที่ 50 ของ UMI และเตรียมพบสินค้าใหม่ๆ ได้ที่งานสถาปนิก’65 ณ เมืองทองธานี ในเดือนเมษายนนี้